open-index/open-wikipedia-markdown huggingface dataset:
Vuorovetten prinssi

**Vuorovetten prinssi** (*The Prince of Tides*) on useita Oscar-ehdokkuuksia saanut draamaelokuva, jonka ensi-ilta oli vuonna 1991. Pääosia näyttelevät Nick Nolte sekä Barbra Streisand, joka vastasi myös ohjauksesta. Pat Conroyn romaaniin perustuva elokuva oli sekä taiteellinen että kaupallinen menestys. 

## Juoni

Opettaja ja jalkapallovalmentaja Tom Wingo (Nick Nolte) viettää onnellista elämää vaimonsa ja lastensa kanssa. Kun Tomin sisko Savannah yrittää itsemurhaa, hän matkustaa tämän kotikaupunkiin New Yorkiin auttaakseen häntä. Siellä hän tapaa psykiatri Susan Lowensteinin (Barbra Streisand), joka ei saa Savannahiin kontaktia, joten Tomin on itse kerrottava heidän lapsuudestaan terapiaistunnoissa. Mutta kaikkein kipeimpiä asioita Tom välttää kertomasta ja pikkuhiljaa Susan lähestyy Tomia yrittäen avata hänen kielletyt muistonsa.

## Oscar-ehdokkuudet

* paras elokuva
* paras miespääosa
* paras naissivuosa
* paras alkuperäinen käsikirjoitus
* paras lavastus
* paras kuvaus
* paras musiikki

Lisäksi elokuva toi useita Golden Globe -palkintoehdokkuuksia, joista Nolte sai draamaelokuvien parhaan miespääosan palkinnon.

## Arvioita
*[[Video-opas|Video-oppaassa]]* vuodelta 1994 Olavi Similä sanoo Nolten vetävän elämänsä parasta roolia tässä ”hehkuvaa väriloistoa, suurta tunteiden paloa ja paksua, mutta vakuuttavaa romantiikkapuuroa” tarjoavassa elokuvassa, jolle hän antaa neljä tähteä viidestä. *VideoHound’s Golden Movie Retriever* kiittää Streisandin pidättyvyyttä sekä ohjauksessa että roolityössään ja antaa elokuvalle kolme ja puoli tähteä neljästä.

## Lähteet

## Aiheesta muualla

*
Deklinaatio

**Deklinaatio** (< ) voi tarkoittaa seuraavia:

* deklinaatio, tähtitieteessä ekvatoriaalisen koordinaattijärjestelmän osa,
* deklinaatio eli *clinamen*, atomien poikkeaminen radaltaan epikurolaisessa atomiopissa,
* magneettinen deklinaatio eli *eranto*, kulma maantieteellisen pohjoissuunnan ja magneettisen pohjoissuunnan välillä,
* deklinaatio, luokka, jollaisiin nominit jaetaan taivutustapansa perusteella joissakin kielissä, muun muassa latinassa ja ruotsissa.
Hanhiemon satuaarre

**Hanhiemon satuaarre** () on satukokoelma, joka ilmestyi ensimmäisen kerran Yhdysvalloissa 1942. Teoksen on kuvittanut Feodor Rojankovsky. Tarja Saarikosken suomennos ilmestyi 1954, ja siitä on otettu vuosikymmenten aikana useita kymmeniä painoksia. 

*Hanhiemon iloinen lipas* on samana vuonna ilmestynyt, Hanhiemon satuaarteen runoiksi riimitelty sisarteos. Suomennoksen on tehnyt Kirsi Kunnas.

## Sisältö
* Pieni Punahilkka
* Maalaishiiri ja kaupunkilaishiiri
* Piparkakkupoika
* Tyhmä maitotyttö
* Ruma ankanpoikanen
* Kolme karhua
* Kolme pukkia
* Pikku pikku muija
* Kettu ja Kirjava kana
* Tipu Tip
* Seitsemän pientä kiliä
* Laiska Jaakko
* Susi! Susi!
* Kettu ja korppi
* Kirjava kana
* Kolme toivomusta
* Olki, hiili ja papu
* Eukko ja porsas
* Kolme typerystä
* Jänis ja kilpikonna
* Leijona ja hiiri
* Kolme pientä porsasta
* Pata, joka ei lakannut kiehumasta
* Hanhi, joka muni kultamunia

## Katso myös
* Hanhiemo
Karolineburgin kartano

**Karolineburgin kartano** sijaitsee Kajaanin Teppanassa Kajaaninjoen pohjoisrannalla. Se oli Kajaanin maalaiskunnan puolella vuoteen 1977, jolloin maalaiskunta yhdistettiin Kajaanin kaupunkiin. Se on ainoa Kainuussa sijainnut kartanotyyppinen maatila.

## Kartanon puisto
Karolineburgin kartanon puisto on edelleen merkittävä viheralue, joka muodostaa jatkumon Pöllyvaaran lähivirkistysalueeseen. Siellä on viettänyt aikaansa muun muassa Elias Lönnrot erityisesti mielikoivunsa alla vapaasta Ämmäkoskesta nauttien. Puisto on uhattuna Kruununpuodinmäen siltahankkeen takia.

## Tilan historiaa

Kartanon paikalla sijaitsi 1800-luvun alussa Tuovilan tilaan kuulunut Joutavan torppa. Kajaanin tuomiokunnan tuomarina toiminut Fredrik Calamnius osti alueen 1835 ja seuraavana vuonna valmistui kartanon silloin vielä yksikerroksinen päärakennus. Calamnius nimesi kartanon vaimonsa Karolinan mukaan *Karolineburgiksi*. Kartanossa järjestettiin Calamniuksen aikana juhlia ja illanviettoja joihin osallistuivat Kajaanin säätyläiset mukaan lukien kaupungissa piirilääkärinä toiminut Elias Lönnrot. Kartanoon kuului useita torppia ja suuri maa-alue Kajaaninjoen pohjoispuolella. Calamniuksen kuoltua kartanon ylläpito kävi hänen leskelleen ylivoimaiseksi, ja hän myi kartanon 1843. Hänen jälkeensä omistaja oli Samuel Henrik Kyander.

Vuonna 1895 Uleåborgs Sågverk Ab:n palveluksessa ollut John Norblad myi omistamansa Karolineburgin kartanon oululaisille J. W. Snellman G:sonille ja Uleåborgs Sågverkille. Kartanon pinta-ala oli tällöin 410 hehtaaria. Norblad oli asunut Karolineburgissa vuodesta 1886, ja hän oli suunnitellut paperitehtaan ja puuhiomon perustamista kartanon maille Kajaaninjoen rantaan. Tämä hanke jäi kuitenkin vielä häneltä toteuttamatta.

Karolineburg siirtyi sitten J. W. Snellman G:sonilta ensin Ab Uleå Oy:n omistukseen ja vuonna 1926 Kajaanin Puutavara Oy:n (myöhemmin Kajaani Oy) omistukseen. Kajaani Oy:n aikana kartanon alueelle rakennettiin muutamia lisärakennuksia, muun muassa arkkitehti Eino Pitkäsen suunnittelema niin kutsuttu Uusi pytinki vuonna 1949. 

Karolineburg siirtyi 1987 nimeään kantavan osakeyhtiön omistukseen 1987. Yhtiön taustalla olivat Best-Rest -hotelliketjun pääomistaja Vesa Palokari ja vaimonsa Raili. Kartanorakennus kunnostettiin perusteellisesti ja oli Best-Restin konkurssin 1992 jälkeen vuokrattuna ulkopuoliselle ravintola- ja majoituskäyttöön. Vuonna 2012 päättyneen vuokrasopimuksen jälkeen Karolineburg Oy otti rakennuksen omaan käyttöön, ja saman vuoden syksyllä aloitettiin kunnostyöt. Kevääseen 2014 mennessä on päärakennuksen korjaus valmis, ja sen jälkeen maalataan ulkorakennukset. Yritys harjoittaa tiloissa edelleen ravintola- ja majoitustoimintaa.

## Lähteet
* Karolineburgin kartanon historia 
* Elias Lönnrotin vuosiin liittyviä kohteita tämän päivän Kajaanissa 
* Tapio Karjalainen: Puutavarayhtiöiden maanhankinta ja -omistus pohjois-Suomessa vuosina 1885-1939. Historian laitos, Oulun yliopisto 2000. Luku 3.3. Kauppahuoneiden ja puutavarayhtiöiden ostamien tilojen määrä, pinta-ala ja alueellinen jakaantuminen / 3.3.1. Kainuu 

### Viitteet

## Aiheesta muualla
* Kartanohotelli sivut
Hirvikivääri

**Hirvikivääri** on luodikko, jonka kaliiperi saavuttaa metsästyslain asetuksen määrittämän hirvelle vaadittavan osumatehon ja luodin painon. 

Hirven metsästämiseksi aseen patruunan tulee täyttää metsästysasetuksien 16 ja 23 määräykset.

Asetuksien mukaan luodin on oltava vähintään 9 gramman painoinen ja sen on saavutettava 100 metrin päässä 2&nbsp;700 joulen iskuenergia.
Jos luoti painaa 10 grammaa tai yli, on sen saavutettava vastaavalla matkalla 2&nbsp;000 joulen iskuenergia. Patruuna saa olla tehdas- tai omavalmisteinen. Aseen on oltava rihlattu.

Luoti ei saa olla kokovaippainen, joten on käytettävä puolivaippaista luotia. Tässä luodissa kärki on päällystämätön ja se on suunniteltu muotoutumaan ja antamaan mahdollisimman voimakas osuman vaikutus. 
 
Aseella voidaan ampua muitakin riistaeläimiä käyttämällä erityyppisiä patruunoita ja luoteja. Tavallisia kaliipereja ovat 308 ja 30-06.
Esimerkiksi metsäkaurista metsästettäessä tulee käyttää asetta, jonka luodin paino on 3,2 grammaa tai enemmän ja iskuvoima 800 joulea sadan metrin päässä. 

## Lähteet
* Metsästäjän opas - metsästys- ja aselainsäädäntö 31. painos Porvoo 2013 Suomen Riistakeskus 

### Viitteet
Emesan taistelu

**Emesan taistelu** käytiin kesällä 272 roomalaisten ja palmyralaisten joukkojen välillä Emesan kaupungin (nykyinen Homs) lähellä olleella tasangolla. Rooman armeijaa komensi keisari Aurelianus, ja palmyralaisia kuningatar Zenobia ja hänen kenraalinsa Zabdas. Taistelu päättyi lopulta roomalaisten voittoon.

## Taustaa
Aurelianus oli keväällä 272 aloittanut idän sotaretkensä tavoitteenaan vallata Palmyran hallussa olleet alueet. Roomalaiset olivat voittaneet palmyralaisten raskaan ratsuväen Immaessa, ja saaneet näin Antiokian haltuunsa. Tämän taistelun jälkeen palmyralaiset perääntyivät etelään Emesan kaupungin lähettyville, missä roomalaiset lopulta kohtasivat Palmyran joukkojen armeijan. 

## Taistelu
Taistelukenttä oli erityisen suotuisaa palmyralaisten raskaalle ratsuväelle (*clibinarii*), joten Aurelianus päätti kokeilla samaa mutta riskialtista taktiikkaa, mitä hän oli käyttänyt Immaessa. Roomalaisen kevyen ratsuväen piti rynnäköidä vihollista vastaan, ja perääntyä yllättäen teeskennellen pakoa. Aurelianus saattoi kuitenkin aliarvioida vastapuolen ratsuväen voiman, ja suunnitelma meni alusta alkaen pieleen. Rooman ratsuväen hevoset olivat väsyneitä pitkän marssin jälkeen, ja palmyralaisten ratsuväki pääsi liian lähelle roomalaisia. Järjestelmällinen perääntyminen muuttui pakokauhuiseksi pakenemiseksi, ja roomalaisten ratsuväkijoukot kärsivät suuria tappioita.

Kun roomalaisten linjat alkoivat antaa periksi, palmyralaisten joukot menestyksensä huumassa alkoivat ajaa takaa pakenijoita. Mutta samalla myös Palmyran armeijan linjat hajosivat, jolloin Aurelianus käski jalkaväkeään hyökätä vastapuolen sivustaan. Tämä liike oli ratkaiseva, ja palmyralaiset kärsivät suuren tappion. Useimmat sotilaat kuolivat tai ajettiin pois kentältä täydellisessä epäjärjestyksessä. Taistelussa kunnostautuivat erityisesti roomalaisten nuijilla varustautuneet palestiinalaiset apujoukot.

## Taistelun jälkeen
Zenobia ja hänen kenraalinsa joutuivat pakenemaan Palmyraan, jonka roomalaiset piirittivät. Kaupunki kukistui lopulta, ja Zenobia otettiin vangiksi.

## Lähteet
*
Theodor Hjalmar Langinkoski

**Theodor Hjalmar Langinkoski** (sukunimi vuoteen 1906 **Lang**; 20. lokakuuta 1856 Haukivuori – 4. joulukuuta 1921) oli suomalainen juristi ja hallintovirkamies, joka toimi Turun ja Porin läänin sekä Oulun läänin kuvernöörinä 1900-luvun alussa.

Langinkosken vanhemmat olivat nimismies August Reinhold Lang ja Ulrika Sofia Wessdahl. Hän pääsi ylioppilaaksi 1875, suoritti yleisen oikeustutkinnon 1880 ja sai varatuomarin arvon 1883. Langinkoski toimi Mikkelin läänin kutsuntalautakunnan sihteerinä 1884-1888, Juvan kihlakunnan kruununvoutina 1888–1899 ja Mikkelin läänin lääninrahastonhoitajana 1899. Hän oli Oulun läänin lääninkamreerina 1899–1902 ja Rannan tuomiokunnan tuomarina 1902–1903.

Langinkoski oli sitten Turun ja Porin läänin kuvernöörinä 1903–1905 ja sen jälkeen senaatin talousosaston jäsenenä sekä oikeustoimituskunnan päällikkönä 1905. Langinkoski toimi asianajajana Helsingissä 1906–1911 ja oli vielä Oulun läänin vt. kuvernöörinä 1911–1915.

## Lähteet
* Wikiaineisto: Kuka kukin oli 1961
MGI

**MGI** (oikealta nimeltään **Henri Jouni Kristian Lanz** s. 3. marraskuuta 1984 Hollola) on suomalainen musiikkituottaja ja lauluntekijä. Hän työskentelee Sony Music Finlandin toimitusjohtajana.

MGI on työskennellyt mm. Kylie Minoguen, Sean Kingstonin, 50 Centin, Justin Bieberin, Akonin, Innan, Pitbullin, Christina Milianin, G-Unitin, Elastisen, Cheekin, Antti Tuiskun, Llapsen, Anna Abreun, Nikke Ankaran, Herrasmiesliigan, Skandaalin, sekä lukemattomien muiden kansainvälisesti arvostettujen artistien kanssa.

MGI on asunut vuodesta 2007 Los Angelesissa, jossa hänellä on oma studio. MGI on sittemmin muuttanut takaisin Lahteen ja luotsaa nykyään M-Eazy Music -nimistä studiota joka toimii myös levy-yhtiönä.

MGI:n managementina toimii Perfection Shows ja kustantajana Helsinki Music Company / Universal Music Publishing.

MGI:n kansainvälisenä läpimurtona voidaan pitää GoodWillin kanssa Twistalle ja Akonille tuotettua ja kirjoitettua ”On Top” -singleä. Kappaleen myötä Lanzista tuli korkeimman USA:n albumilistasijoituksen koskaan saavuttanut suomalainen tuottaja/lauluntekijä Twistan levyn Category F5:n debytoitua kahdeksantena US Billboard Album Chartilla ja ykkösenä Billboard Rap Chartilla.

MGI on palkittu 2014 sekä 2016 Vuoden tuottaja -Emma-palkinnolla.

## Lähteet

## Aiheesta muualla
* MGI:n diskografia
Jon Duncan

**Jonathan "Jon" Duncan** (s. 6. lokakuuta 1975) on brittiläinen suunnistuksen viestimaailmanmestari. Hän asuu Stavangerissa, Norjassa ja edustaa norjalaista Kristiansand OK:ta sekä brittiläistä Warrioria. 

Duncan on voittanut urallaan kaksi MM-mitalia viestistä, vuonna 2003 pronssia Sveitsissä ja kultaa 2008 Tšekissä. Hän on voittanut ruotsalaisen Tiomila-suurviestin kahdesti Halden SK:n joukkueessa vuosina 2002 ja 2003.

## Arvokisasijoitukset
### MM-kilpailut
*1997 41. pitkällä matkalla
*1999 25. pitkällä matkalla ja viides viestissä
*2001 8. viestissä
*2003 25. pitkällä matkalla ja pronssia viestissä
*2004 26. sprintissä ja viides viestissä
*2005 20. pitkällä matkalla ja 10. viestissä
*2006 18. keskimatkalla, 17. pitkällä matkalla ja 14. viestissä
*2007 16. sprintissä, 18. pitkällä matkalla ja 7. viestissä
*2008 22. keskimatkalla ja kultaa viestissä

### EM-kilpailut
*2000 23. keskimatkalla ja 29. pitkällä matkalla
*2002 32. sprintissä, 52. keskimatkalla ja 14. pitkällä matkalla
*2006 38. sprintissä, hylkäys pitkällä matkalla ja 11. viestissä
*2008 43. sprintissä

### Avoimet PM-kilpailut
*2003 45. keskimatkalla ja 21. pitkällä matkalla
*2005 38. sprintissä, 28. keskimatkalla, 14. pitkällä matkalla ja 10. viestissä
*2007 47. sprintissä, 52. keskimatkalla, 20. pitkällä matkalla ja kuudes viestissä

### Nuorten MM-kilpailut
*1995 41. keskimatkalla, 18. pitkällä matkalla ja neljäs viestissä

### Maailmancup
*1998 56. kokonaispisteissä 
*2000 37. kokonaispisteissä 
*2002 15. kokonaispisteissä 
*2004 103. kokonaispisteissä 
*2005 28. kokonaispisteissä 
*2006 21. kokonaispisteissä 
*2007 16. kokonaispisteissä 
*2008 72. kokonaispisteissä 

## Lähteet
*Jon Duncanin profiili World of O Runners-sivustolla
Lauri Laiho

**Lauri Laiho** -nimisiä henkilöitä ovat olleet:

* Lauri Laiho (1895–1932), apulaisjohtaja, esperantisti ja kirjailija
* Lauri Laiho, Lauri Simonsuuri (1910–1964), kansanrunouden tutkija, amanuenssi ja arkistonhoitaja.
Ivan Kuratov

**Ivan Aleksejevitš Kuratov** (; 18. heinäkuuta (J: 6. heinäkuuta) 1839 – 29. marraskuuta (J: 17. marraskuuta) 1875) oli komilainen kirjailija.

Kuratov syntyi diakonin perheeseen nykyisen Komin tasavallan Sysolan piirin Kibran kylässä (nykyisin Kuratovo). Vuosina 1850–1860 hän opiskeli Jarenskin hengellisessä opistossa ja Vologdan pappisseminaarissa. Vuosina 1861–1865 työskenteli opettajana Ust-Sysolskissa. Vuonna 1866 Kuratov suoritti sotakoulun Kazanissa ja hänet lähetettiin sotaoikeuden virkamieheksi Semipalatinskiin. Vuoden kuluttua hänet siirrettiin Vernyiin (nykyinen Almaty Kazakstanissa). Vuodesta 1871 lähtien hän työskenteli siellä kuvernöörinviraston virkamiehenä.

Ivan Kuratov oli ensimmäinen kominkielinen runoilija. Runoissaan hän kuvasi komikansan elämää ja kansanperinnettä. Hän käänsi komiksi venäläisten ja länsieurooppalaisten runoilijoiden teoksia ja kirjoitti myös komin kieliopin.

Kuratovin tuotanto jäi hänen elinaikanaan lähes tuntemattomaksi. Vuonna 1866 Vologdan läänin sanomalehdessä painettiin viisi hänen runoaan ilman tekijän nimeä. Ensimmäisen kerran tuntemattomasta komirunoilijasta kerrottiin vuonna 1923 *Parma joĺ* -lehdessä, ja vuonna 1926 hänen runojaan julkaistiin antologiassa *Komi gižyśjas*. Kirjailijan syntymän satavuotisjuhlaksi ilmestyivät hänen kaksiosaiset kootut teoksensa. 

Kuratov käänsi komin kielelle Aleksandr  Puškinia, Horatiusta ja Friedrich Schilleriä. Nykyään Kuratovia pidetään komien kansallisrunoilijana.

Kootut runot ilmestyivät 1939, uudistettu laitos 1979. Suomennoksia on julkaistu antologiassa *Käenkukuntayöt* ja teoksessa *Komin kansan ensimmäinen runoilija: 150 vuotta I. A. Kuratovin syntymästä*.

## Lähteet

## Kirjallisuutta
* 
* *Käenkukuntayöt*, suom. Raija Bartens, SKS 1984 

## Aiheesta muualla
* Ivan Kuratovin lyhyt elämäkerta ja näytteitä hänen tuotannostaan  , (komiksi)
David Andersson

**David Andersson** (25. joulukuuta 1981) on ruotsalainen suunnistuksen MM-mitalisti. Hän asuu Falunissa ja edustaa IK Hakarpspojkarna -nimistä ruotsalaista suunnistusseuraa.

Andersson pitää päämatkanaan keskimatkaa, jolla sijoittuikin neljänneksi heti ensimmäisissään MM-kisoissa Japanissa 2005. Muut hänen aikuisten arvokisasaavutukset ovat tulleet viesteistä; MM-hopeaa Ukrainassa 2006 sekä vakuuttava ankkuriosuus EM-kisoissa Virossa 2006, jossa hän löi muun muassa ranskalaisen lajin moninkertaisen maailmanmestarin Thierry Gueorgioun voitonjuhliin päättyneessä viestissä. Hänen uraansa ovat viime vuosina varjostaneet lukuisat loukkaantumiset.

Nuorten sarjassa kilpaillessaan hän voitti kaksi MM-mitalia viestistä; hopeaa Tšekissä 2000 ja pronssia Unkarissa 2001.

## Arvokisasijoitukset
### MM-kilpailut
* 2005 neljäs keskimatkalla
* 2006 10. sprintissä
* 2007 viides keskimatkalla ja hopeaa viestissä

### EM-kilpailut
* 2006 24. sprintissä, 7. keskimatkalla ja kultaa viestissä
* 2008 25. keskimatkalla

### Avoimet PM-kilpailut
* 2005 19. sprintissä, 9. keskimatkalla ja pronssia viestissä
* 2007 32. sprintissä, hopeaa keskimatkalla, hopeaa pitkällä matkalla ja 8. viestissä

### Nuorten MM-kilpailut
* 2000 10. keskimatkalla, 11. pitkällä matkalla ja hopeaa viestissä
* 2001 8. sprintissä, 15. keskimatkalla ja pronssia viestissä

### Maailmancup
* 2005 31. kokonaispisteissä
* 2006 12. kokonaispisteissä
* 2007 50. kokonaispisteissä
* 2008 104. kokonaispisteissä

## Lähteet
* David Anderssonin profiili World of O Runners-sivustolla
Sirpa Ylönen

**Sirpa Liisa Hannele Ylönen** (myöh. **Vesanen**, 15. kesäkuuta 1957 Mikkeli – 26. tammikuuta 2025) oli suomalainen kivääriampuja ja maailmanmestari.

Ylönen voitti MM-kilpailuista henkilökohtaista kultaa 50 m pienoiskiväärin makuusta Caracasesta 1982 ja joukkuekultaa 10 m ilmakivääristä Suhlista 1986. Olympialaisissa hän edusti Suomea Los Angelesissa 1984 ja Soulissa 1988. Parhaimmillaan Ylönen oli olympialaisissa kahdeksas 10 m ilmakiväärissä Los Angelesissa 1984.

## Lähteet
*
*
*

### Viitteet
IFF

**IFF** tarkoittaa seuraavia asioita:

* IFF, tiedostomuoto
* IFF, salibandyn kattojärjestö
* omatunnuslaite (IFF), toisiotutka
* jos ja vain jos, englanninkielinen lyhenne *iff*
Charles Fefferman

**Charles Louis Fefferman** (s. 18. huhtikuuta 1949 Washington DC, Yhdysvallat) on yhdysvaltalainen matemaatikko, joka toimii professorina Princetonin yliopistossa. Hänen tutkimusalansa on matemaattinen analyysi.

Fefferman oli lapsinero. Hän aloitti collegen jo 12-vuotiaana ja kirjoitti ensimmäisen tieteellisen julkaisun 15-vuotiaana saksaksi. Hän suoritti alemman korkeakoulututkinnon Marylandin yliopistossa fysiikasta ja matematiikasta 17-vuotiaana, ja väitteli tohtoriksi Princetonin yliopistossa 20-vuotiaana. Fefferman nimitettiin professoriksi Chicagon yliopistoon 22-vuotiaana, mikä teki hänestä nuorimman koskaan Yhdysvalloissa professoriksi nimitetyn. Kaksi vuotta myöhemmin hänestä tuli Princetonin yliopiston professori, jona hän toimii edelleen. Fefferman oli ensimmäinen Alan T. Watermanin palkinnon voittanut matemaatikko 1976 ja hän sai Fieldsin mitalin 1978 työstään matemaattisen analyysin parissa. Hänet valittiin Yhdysvaltain kansallinen tiedeakatemiaan 1979.

Hän on saanut Wolfin palkinnon matematiikassa vuonna 2017.

## Lähteet
Rutolan tukinsiirtolaitos

**Rutolan tukinsiirtolaitos** toimi 1892–1963 Lappeenrannan Rutolassa. Siirtolaitoksen avulla siirrettiin puuta Saimaan vesistöstä Kymijoen vesistöön. Uittoon käytettiin 110 kilometriä pitkää Valkealan Väliväylää joka johti Rutolasta Kuusankosken Marttilaan. Tukinsiirtolaitos ja sen yhteydessä toiminut saha kuuluivat W. Gutzeit & Co-yhtiölle (myöh. Enso-Gutzeit), joka osti Rutolan tilan 1892.  Kaikkiaan Rutolan kautta kuljetettiin vuoteen 1963 mennessä lähes 100 miljoonaa tukkia ja uitto työllisti enimmillään jopa 1000 ihmistä vuodessa.

Tukit uitettiin Saimaan Rovonlahden rannasta Myllylampeen, josta ne nostettiin höyrykoneen käyttämän ylivientilaitteiston avulla Kärenlampeen. Täältä tukit laskettiin noin 800 metriä pitkää uittoränniä pitkin Jänköjärveen, josta alkoi niiden lauttaus Valkealan Väliväylän kautta kohti Kymijokea. Saimaan ja Myllylammen välille oli rakennettu 1890 Telataipaleen kaivanto, jonka ansiosta Myllylammen vedenpinta saatiin Saimaan pinnan tasolle. Tätä kaivantoa levennettiin vielä 1900-luvun alussa, jolloin laivoilla pääsi jo Myllylammelle.

Koska osa Saimaalta tuoduista tukeista ei olisi enää kestänyt uittoa Kymijoen suulle saakka, rakennettiin 1897 siirtolaitoksen viereen pieni yksiraaminen sahalaitos, joka käytti niitä raaka-aineenaan. Vuosina 1899-1900 tämän sahan tilalle rakennettiin uusi isompi saha Lapatonniemen itärannalle. Lapatonniemen saha rakennettiin uudestaan neliraamiseksi keskisuureksi sahaksi sen jälkeen, kun se tuhoutui tulipalossa 1911. Sahalla oli työssä 100-150 työntekijää. Saha-alueen eteläpuolella sijaitsivat sahan konttori, työntekijäin asunnot, koulu ja kauppa.

Rutolan saha suljettiin vanhentuneena jo 1932 ja puutavaran uitto Rutolan siirtolaitoksen kautta päättyi 1963. Sahan rakennuksia alettiin purkaa 1950-luvulla ja sahan entinen konttorirakennus tuhoutui tulipalossa 1980-luvulla. Rutolan sahasta on säilynyt yksi asuinkasarmi, 1900-luvun alusta peräisin oleva ns. kasöörien talo ja purettujen rakennusten perustuksia.

## Lähteet
* Lusto Suomen Metsämuseo: Virta vei ja torvi raikui-näyttelyn (14.9.2006 - 7.1.2007) tiedote  
* Lappeenranta maisema- ja kulttuuriselvitys - osa 5A: rakennetun ympäristön nykytila, sivu 9 (pdf-dokumentti)
Ramadan Abdel Rehim Mansour

**Ramadan Abdel Rehim "al-Tourbini" Mansour** (noin 1980 Tanta, Gharbia, Egypti – 16. joulukuuta 2010) oli egyptiläinen sarjamurhaaja, joka raiskasi ja murhasi seitsemän vuoden aikana vähintään 32 lasta muun muassa Kairossa ja Aleksandriassa. Kaikki hänen uhrinsa olivat ikävuosien 10–14 väliltä ja lähes kaikki heistä olivat poikia. Mansour ja hänen kuusi rikostoveriaan pidätettiin vuonna 2006 ja tuomittiin kuolemaan. Mansour teloitettiin vuonna 2010.

## Nuoruus ja rikokset
Mansour lähti nuorena kotoaan Tantasta ja liittyi katujengiin. Jengiläiset opettivat hänelle selviytymistaitoja, ja kerrotaan, että aina epäonnistuessaan tai tehdessään virheitä, jengiläiset viiltelivät Mansouria partaveitsillä. Mansourin tunnustuksen mukaan hän tappoi jokaisen, joka syytti häntä raiskauksesta tai jokaisen, joka uhkasi mennä ilmoittamaan raiskauksesta poliisille. Yksi Mansourin uhreista, 12-vuotias Ahmed Nagui, joka oli ollut Mansourin jengin jäsen, oli mennyt ilmoittamaan poliisille Mansourin yrityksestä seksuaalisesti pahoinpidellä häntä. Mansour pidätettiin, mutta hänet vapautettiin puuttuvien todisteiden takia. Myöhemmin syyttäjien mukaan Mansour raiskasi ja murhasi Naguin kostoksi.

Mansour matkusti usein Kairon ja Aleksandrian välillä junalla, koska hän tunsi olonsa turvallisemmaksi Aleksandriassa kuin Kairossa, koska Aleksandriassa oli vähemmän poliiseja. Mansour ja hänen jengiläisensä houkuttelivat katulapsia junavaunujen katoille, joissa he raiskasivat ja kiduttivat lapsia, minkä jälkeen he heittivät lapset raiteille, heidän ollessa kuolleita tai hädin tuskin elossa. Jotkut lapsista saatettiin heittää Niiliin tai haudata elävältä. Mansour ja hänen jenginsä tekemät rikokset tulivat tietoon vuonna 2006, kun hänen kaksi rikostoveriaan pidätettiin. Mansour sai näin kutsumanimen "al-Tourbini" (), joka tuli hänen mielipaikastaan tehdä sadistisia rikoksiaan. Pidätyksen jälkeen Mansourin väitetään kertoneen syyttäjilleen, että hän oli naispuolisen džinnin riivama, ja että se käski häntä tekemään rikoksia. Rikostuomioistuin totesi Mansourin ja hänen rikostoverinsa Farah Samir "Hanata" Mahmoudin syyllisiksi tekemiinsä rikoksiin, ja heidät tuomittiin kuolemaan Tantassa vuonna 2007.

## Al-Tourbini-nimen käyttö muualla
Kohta pidätyksen jälkeen egyptiläinen sanomalehti *[[Al-Ahram|al-Ahram]]* kertoi, että joitakin tuotteita Egyptissä nimettiin Mansourin kutsumanimen "al-Tourbini" mukaan. Monet ravintolat Mansourin kotikaupungissa Tantassa aloittivat myymään niin kutsuttua "al-Tourbini sandwich" (*al-Tourbini voileipä*) -voileipää väitetysti sen takia, että monet nuoret paikalliset vaativat sitä. Lammaskauppiaat antoivat nimen "al-Tourbini" suurille karitsoille, joiden hinta on enemmän kuin 2&nbsp;000 Egyptin puntaa. Jotkut tuk-tukia ajavat kuljettajat nimesivät kulkuneuvonsa "al-Tourbini":ksi houkutellakseen asiakkaita. *Al-Ahram*-sanomalehden mukaan "oudoin markkinointikikka" oli Tantassa sijaitsevien valintamyymälöiden ja tietoliikennekeskuksien omistajien käyttämä "al-Tourbini: The Butcher of Gharbia" (*al-Tourbini: [[Gharbia]]n teurastaja*) -nimitys liiketoimilleen.

## Lähteet
Antrix

**Antrix Corporation Limited** on Intian valtion avaruustekniikkayhtiö, joka toimii Intian avaruusjärjestön, ISRO, alaisuudessa. 

Yhtiön nimi Antrix on versio sanskriitin sanasta "Antarriksh", joka tarkoittaa avaruutta. Yhtiö perustettiin vuonna 1992 ja se toimii Bangaloressa. Sen liikevaihto on yhdeksän miljardia rupiaa. Yhtiössä työskentelee useita satoja ihmisiä. 
 
Yhtiö on toteuttanut Intialle mm. IRS-kaukokartoitussatelliitit ja se markkinoi näiden satelliittien keräämää dataa. Yhtiö rakentaa PSLV-kantoraketteja. 

## Lähteet

## Aiheesta muualla
* Yhtiön sivusto  
* 
*
Steel Train

**Steel Train** oli vuosina 1999–2013 toiminut viisijäseninen indie rock -yhtye New Jerseystä, Yhdysvalloista.

Yhtye aloitti toimintansa kun ystävykset Jack Antonoff ja Scott Irby-Ranniar aloittivat soittamaan yhdessä. He soittivat New Yorkin maanalaisessa ja kaduilla. Vuosina 1999–2000 yhtye äänitti demon, josta monet levy-yhtiöt kiinnostuivat. Yhtye valitsi levy-yhtiöistä Drive Thru Recordsin.

Yhtyeen ensimmäinen EP, *For You My Dear*, äänitettiin vuonna 2002. Tuolloin yhtye värväsi Evan Winikerin ja Matthias Gruberin auttamaan heitä äänittämisessä ja kiertueilla. Heistä tuli myöhemmin yhtyeen jäseniä, ensin Winikeristä ja sitten Gruberista, joka liittyi yhtyeeseen kitaristi Matthew Goldmanin kanssa.

Jäsenmäärältään kasvanut yhtye äänitti vuonna 2004 *1969*-EP:n ja vuotta myöhemmin debyyttialbuminsa *Twilight Tales from the Prairies of the Sun*. Yhtyeen jäsenet Matthias Gruber ja Matt Goldman lähtivät yhtyeestä joulukuussa 2006. Heidät korvasivat Daniel Silbert ja Jon Shiffman. Yhtye julkaisi toisen täysipitkän albuminsa, *[[Trampoline]]n*, vuonna 2007.

## Jäsenet
### Kokoonpano yhtyeen lopettaessa

* Jack Antonoff – laulu, kitara, piano, rummut
* Evan Winiker – basso, taustalaulu
* Daniel Silbert – kitara, taustalaulu
* Jon Shiffman – rummut, lyömäsoittimet
* Justin Huey - laulu, piano

### Entiset jäsenet
* Matthias Gruber – rummut, lyömäsoittimet
* Matthew Goldman – kitara, taustalaulu
* Scott Irby-Ranniar - laulu, piano

## Diskografia
### Albumit
* 2005: *Twilight Tales from the Prairies of the Sun*
* 2007: *[[Trampoline]]*
* 2010: *[[Steel Train (albumi)|Steel Train]]*

### EP:t
* 2003: *[[For You My Dear]]*
* 2004: *[[1969 (EP)|1969]]*
* 2009:  *Steel Train Is Here*

## Lähteet

## Aiheesta muualla
* PureVolume.com - Steel Train 
* MySpace - Steel Train
Alexander Paley

**Alexander Paley** (s. 9. tammikuuta 1956) on moldovalaissyntyinen pianisti. Hän aloitti soittamisen kuusivuotiaana, piti ensimmäisen resitaalinsa Chișinăussa 13-vuotiaana ja opiskeli myöhemmin Moskovan konservatoriossa. Hän muutti Yhdysvaltoihin vuonna 1988. Carnegie Hall -debyyttinään hän esitti Sheila Silverin pianokonserton kantaesityksen. 

Paleylla on ollut laaja ohjelmisto, ja hän on menestynyt niin solistina kuin kamarimuusikkona ja orkesterienkin kanssa. Hän on levyttänyt muun muassa Weberin, Lisztin, Balakirevin ja Skrjabinin musiikkia.

## Aiheesta muualla
* Bach-cantatas.com 
* Naxos.com  (levy-yhtiö)
Trampoline

__NOTOC__
**Trampoline** on Steel Trainin toinen studioalbumi, joka julkaistiin 16. lokakuuta 2007. Se julkaistiin levy-yhtiöstä Drive Thru Records ja se myi 68 889 kopiota.

Levy vuosi internetiin 30. syyskuuta 2007.

## Kappaleet

# 
# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Jack Antonoff – laulu, kitara
* Evan Winiker – basso, taustalaulu
* Daniel Silbert – kitara
* Jon Shiffman – rummut
* Justin Huey – laulu, piano
* Carlos de la Garza – taputukset
* Scott Irby-Ranniar – laulu, koskettimet
* Nate Ruess – laulu

### Tuotanto
* Mark Trombino – tuottaja, tekniikka
* Chris Athens – masterointi
* Richard Reines – toinen tuottaja
* Stefanie Reines – toinen tuottaja
* Carlos de la Garza – tekniikka

## Arvostelut
* AbsolutePunk.net: 80%
* Allmusic: 
* Alternative Press: 

## Lähteet
Fritz Jakobsson

**Fritz Jakobsson** (s. 8. tammikuuta 1940 Pori) on suomalainen taidemaalari. 

Jakobsson työskentelee Vaasassa, missä aloitti uransa 1967. Jakobsson on tuottelias muotokuvamaalari. Hän on maalannut yli kaksituhatta teosta, joista lähes 800 on muotokuvia. Tunnetuimpien joukossa paavi Johannes Paavali II:n ja Kuningatar Silvian muotokuva.
Kotimaassa Jakobsson on tehnyt muotokuvat muun muassa Casimir Ehrnroothista, Kari Kairamosta, Ahti Karjalaista ja Kalevi Nummisesta.

Jakobssonin töitään on ollut esillä noin sadassa näyttelyssä Suomessa ja ulkomailla. 

## Palkinnot ja tunnustukset
* Accademia Angelica Constantiniana-akatemian jäsen

## Lähteet

## Aiheesta muualla

* Didrichsenin taidemuseon esittely  
* Kuvia Jacobssonin maalauksista
Sexuality

__NOTOC__
**Sexuality** on ranskalaisen elektronisen musiikin artistin Sébastien Tellierin kolmas studioalbumi, joka julkaistiin 25. helmikuuta 2008. Albumia on ollut työstämässä Daft Punk -yhtyeen Guy-Manuel de Homem-Christo. Albumi on täten Tellierin ensimmäinen, jonka on tuottanut joku muu kuin hän.

## Kappaleet
# Roche
# Kilometer
# Look
# Divine
# Pomme
# Une Heure
# Sexual Sportswear
# Elle
# Fingers of Steel
# Manty
# L’amour et la Violence

*Divine*-kappale edusti Ranskaa vuoden 2008 Eurovision laulukilpailussa. Finaalissa kappale sai 47 pistettä sijoittuen sijalle 18.

## Arvostelut
* Allmusic: 
* The Guardian: 
* Pitchfork: 7.3/10

## Lähteet
Louise Bourgeois (kirjailija)

**Louise Bourgeois** (1563–1636) oli pariisilainen kuningattaren kätilö, joka julkaisi kolmiosaisen teoksen *Observations Diverses*, joka käsitteli raskautta, synnytystä ja sen jälkihoitoa sekä lapsettomuutta ja niin vastasyntyneiden kuin naistenkin sairauksia. 

## Lähteet

## Aiheesta muualla
* 
*
Renkum

**Renkum** on kunta Alankomaissa, Gelderlandin provinssissa. Asukkaita kunnassa on 31&nbsp;640 (1.1.2007) ja väestötiheys on 688/km². Kunnan pinta-ala on 47,12 neliökilometriä, josta vettä on 1,11 km².

## Asutuskeskukset
Renkumin kunta muodostuu seuraavista osista ():
*Doorwerth
*Heelsum
*Heveadorp
*Oosterbeek
*Wolfheze

## Aiheesta muualla

*  Virallinen kotisivu 
* Maahanlaskumuseo (Oosterbeek)
Saint-Ours

**Saint-Ours** on neljän paikkakunnan nimi:

*Saint-Ours, kunta Ranskan Puy-de-Dômessa
*Saint-Ours, kunta Ranskan Savoiessa
*Saint-Ours eli St. Ursen, kunta Sveitsissä
*Saint-Ours, kunta Kanadan Quebecissa
Salibandyn I-divisioonan kausi 2008–2009

**Kausi 2008–2009** oli Salibandyn I-divisioonan 21. kausi. Sekä miehet että naiset pelasivat kahdessa lohkossa, jotka oli maantieteellisesti jaettu Länsi- ja Itälohkoon. Miesten lohkoissa pelasi molemmissa 12 joukkuetta ja naisten lohkoissa 10 joukkuetta. Sekä miesten että naisten sarjojen lohkojen kaksi parasta joukkuetta pelasivat liigakarsinnoissa. Miehillä 9. ja 10. sijoittuneet ja naisilla 8. ja 9. sijoittuneet joukkueet pelasivat I-divisioonan karsinnoissa. Suoraan II-divisioonaan tippuvat miehillä 11. ja 12. sijoittuneet joukkueet ja naisilla 10. sijoittunut joukkue.

## Miesten lopulliset sarjataulukot
### Länsilohko

## Naiset
### Länsilohko

Länsilohko päättyi 22. helmikuuta. Runkosarjan pistepörssin voitti Classic II:sen Petra Mäntynen tehden 11 pelaamassaan ottelut tehot 26+34=60. BK NGD tippui suoraan II-divisioonaan. AFC pelaa II-divisioonan jatkosarjan 3. sijoittunutta ja SalBa 2. sijoittunutta vastaan putoamiskarsinnoissa.

## Aiheesta muualla
* Miesten I-divisioona 
* Naisten I-divisioonan länsilohko 
* Naisten I-divisioonan itälohko
Pölläntie

**Pölläntie** eli **yhdystie 8162** on Hailuodossa sijaitseva yhdystie, joka yhdistää Pöllän alueen ja Hailuodon lentokentän saaren pääväylän, Luovontiehen eli seututiehen 816. Tien pituus on noin 4,8 kilometriä.

Tie haarautuu Luovontieltä Hailuodon kirkon länsipuolella, ja johtaa etelälounaaseen halki Kujalannurkan maanviljelysalueen. Kujalannurkalla tien linjaus kääntyy ensin kaakkoon ja sitten etelään, ja johtaa pohjois–eteläsuuntaisena halki Patelanmännikön ja Kutukarin, päättyen Pöllänlahden länsirannalle Hailuodon lentopaikan pohjoisreunalle.

Tiellä liikennöi vuorokaudessa keskimäärin 324 ajoneuvoa, kesäkaudella liikennemäärä kohoaa keskimäärin 441 ajoneuvoon vuorokaudessa. Tiellä on 60&nbsp;km/h nopeusrajoitus, ja tien pohjoisosa on valaistu Patelanmännikköön saakka.

## Lähteet
Salama (albumi)

**Salama** on Maj Karman kahdeksas studioalbumi, joka julkaistiin 25. maaliskuuta 2009. Kappale ”Kato mitä äijä” julkaistiin ainoastaan levyn vinyyliversiolla. Albumin teemoja ovat usko, toivo, rakkaus ja armo.

Albumi nousi Suomen virallisen listan sijalle 4.

## Vastaanotto
Levy sai ristiriitaisen vastaanoton. Rumban arviossa albumia puhutellaan suorana jatkumonta edellisille albumeille *[[Sodankylä (albumi)|Sodankylälle]]* ja *[[Ukkonen (albumi)|Ukkoselle]]*. Sävellykset saivat kehuja tasavahvuudesta, toisaalta sanoitukset saivat ristiriitaisen vastaanoton. Soundin Antti Luukkanen antoi albumille kaksi tähteä viidestä, sanoen sen olevan ”harmaata selluloosaa Maj Karmalle ominaisista elementeistä", toisaalta kappale ”Satiinisydän” sai tunnustusta.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Herra Ylppö – laulut
* Häiriö – kitarat
* K. Kurittu – basso
* J. Savolainen – rummut

+

* Rake – tuottaja, äänittäjä, miksaaja

## Arvostelut
* Desibeli.net: 
* Dome.fi: 
* Imperiumi.net: 
* Kaleva: *positiivinen*
* Rumba: *ristiriitainen*
* Soundi: 
* V2.fi: 

## Lähteet
* Yhtyeen kotisivu

### Viitteet
Pyhäjärvi (Artjärvi)

**Pyhäjärvi** on järvi Koskenkylänjoen vesistössä Orimattilan ja Lapinjärven kuntien alueella. Sen keskisyvyys on Suomen järvien toiseksi suurin, 20,8 metriä. Suurin mitattu syvyys on 68 metriä.

Pyhäjärvessä on suomalaisittain erittäin syvä kryptodepressio: syvin kohta on noin 28 metriä merenpinnan alapuolella.

## Maantiede
Pyhäjärven pituus lounaasta koilliseen on noin kahdeksan kilometriä. Järven länsiosan leveys on useita kilometrejä, se on syvä ja pyöreähkö. Järven itäosa on huomattavasti kapeampi. Pyhäjärvi ei ole tasasyvyinen, vaan sen vesimassa sijaitsee suurimmaksi osaksi altaan lounaisosassa Uudenmaan ja Päijät-Hämeen maakuntarajan molemmin puolin. Järven luoteinen osa ei ole erityisen syvä. Itään mentäessä järvi madaltuu jyrkästi, keskiosassa on 10–20 metriä syvä alue, itäosan suurin syvyys on 7,5 metriä. Järven itäisimmässä osassa 1,5 metrin syvyyskäyrä kulkee noin 200 metrin päässä rantaviivasta, kun sitä vastoin järven lounaisosassa 50 metrin syvyyskäyrä kulkee vastaavalla etäisyydellä rantaviivasta.

Järven lounaisosaa reunustavat jyrkät kalliot, Korinkallion ja Hiidenkallion korkeustaso on 80–100 metriä merenpinnan yläpuolella eli noin 40–60 metriä järven pinnan yläpuolella. Myös järven keskiosassa on melko jyrkkiä rantoja. Vastarannat ovat puolestaan varsin alavaa peltomaata. Pyhäjärven keskiosan Laukkakalliolla on pieni luonnonsuojelualue. Korinkalliolla sijaitsee noin 20 aarin laajuinen Mäkijärvi (91,3 metriä mpy).

Pyhäjärvessä on kymmenen saarta, kaikki ovat alle hehtaarin laajuisia, ja ne sijaitsevat rannan tuntumassa.

Pyhäjärveen virtaa vettä Säyhteestä. Pyhäjärven luusua sijaitsee järven etelärannalla, josta vesi virtaa Koskenkylänjokea etelään.

Pyhäjärvi on runsasravinteinen ja savisamea. Kesäisin vesi kerrostuu voimakkaasti kylmään alusveteen ja lämpimään päällysveteen. Pintaveden keskilämpötila on heinäkuussa noin 19&nbsp;°C. Järvi jäätyy pääsääntöisesti joulun tienoilla.

Pyhäjärven ekologinen tila on erinomainen. Valuma-alueella harjoitettava maatalous hajakuormittaa järveä. Vesitilavuus on 273&nbsp;642&nbsp;000 kuutiometriä. Pyhäjärven pohjoispuolella sijaitsee Säyhtee (keskisyvyys 3,5 metriä) ja Villikkalanjärvi (2,9 metriä). Järvien väliset kannakset ovat kulttuurimaisemaa. Kaikkien kolmen järven korkeustaso on 39,8 metriä mpy.

Pyhäjärvessä esiintyy runsaasti särkikaloja, muita yleisiä lajeja ovat hauki ja kuha.

## Vesistösuhteet
Pyhäjärvi (16.003.1.001) kuuluu Artjärven lähialueeseen (16.003), joka on kolmannen jakovaiheen vesistö Koskenkylänjoen vesistössä (16). Pyhäjärvi on Artjärven lähialueen laajin vakavesi, alueen muut vakavedet ovat Villikkalanjärvi, Säyhtee ja Lammi.

## Muuta
Pyhäjärvi on vesitilavuudeltaan suurempi kuin useat Suomen sadasta suurimmasta järvestä. Esimerkiksi Vuosjärven tilavuus on noin kaksi kolmasosaa Pyhäjärven tilavuudesta, Pomarkun Isojärven tilavuus on alle puolet Pyhäjärvestä. Lähes 50 neliökilometrin laajuisen Lammasjärven tilavuus on noin kolme neljäsosaa Pyhäjärvestä.

## Lähteet

## Aiheesta muualla
*
Ammunta kesäolympialaisissa 2004 – miesten 10 metrin ilmapistooli

**Miesten 10 m ilmapistooli** ammuttiin 14. elokuuta. Kilpailun voitti Kiinan Wang Yifu tuloksella 690.0 (590+100.0).

Peruskilpailun jälkeen oli selvää, että kultakamppailu käytäisiin Venäjän Mihail Nestrujevin ja Wang Yifun välillä. Nestrujev ampui peruskilpailussa 591 ja Wang 590, kun heidän lähimmät uhkaajansa jäivät 6 pisteen päähän.

Finaalissa kaksikko ampui tasatahtia niin, että seitsemännen laukauksen jälkeen eroa oli vain 0,3 pistettä Wangin eduksi. Kahdeksannella laukauksella Nestrujev näytti tehneen ratkaisun, sillä hänen 10,2 merkitsi tasan yhden pisteen kaulaa Wangiin, joka ampui vain 8,9. Yhdeksännellä laukauksella tilanne kuitenkin tasoittui täysin, sillä Wang ampui 10,3 ja Nestrujev 9,3. Tämä tarkoitti sitä, että se kumpi viimeisellä laukauksella onnistuisi paremmin voittaisi olympiakultaa. Wang ampui 9,9 ja Nestrujev 9,7, ja näin kulta meni kiinalaiselle 0,2 pisteen turvin. Venäjän Vladimir Isakov voitti kaukana kärkikaksikon takana käydyn pronssikamppilun.

## Ennätykset
Ennen olympialaisten alkua voimassa olleet maailman- ja olympiaennätykset:
* Perukilpailu:

* Finaali:

## Peruskilpailu

## Finaali

## Lähteet
*
Ned Dearborn

**Ned Dearborn** (24. marraskuuta 1865 Alton New Hampshire Yhdysvallat– 1948 New York?) oli yhdysvaltalainen lintutieteilijä. Hänet tunnetaan parhaiten työstään "U.S. Biological Survey"ssa ja kirjoituksistaan Yhdysvaltain itäosien linnustosta.

Dearborn opiskeli Dartmouthin yliopistossa, josta hän valmistui 1891. Myöhemmin hän opiskeli New Hampshire State Collegessa ja valmistui sieltä 1898. Tämän jälkeen hän toimi kaksi vuotta opettajana yleisessä koulussa ja neljä vuotta New Hampshiren collegessa. Hän työskenteli lintuosaston apulaiskuraattorina Chicagon Field Museum of Natural Historyssa vuosina 1901–1909. "U.S. Biological Survey"ssa hän työskenteli 1909–1920, kunnes siirtyi johtajaksi turkistarhalleen Dearborn Fur Farmille New Yorkin Sackets Harboriin.

Dearborn julkaisi useita lintukirjoja, muun muassa *Birds of Belknap and Merrimac Counties, N.H.* (1898), *Birds of Durham and Vicinity, N.H.* (1902), *Trapping on the Farm* (1920) ja oli yhtenä kirjoittajana teoksessa *Birds in Their Relation to Man* (1903). Hän teki töitä turkistarhallaan kuolemaansa saakka.

Linnuista Deraborn nimesi sinitimanttikolibrin (*Amazilia cyanura*) alalajin *guatemalae* ja pikkupuhkojan (*Diglossa baritula*) alalajin *montana*.

## Lähteet
* Zoonomen
* *Who Was Who in American History*, osa 4, 1961–1968. Chicago. (1968).
Guitar Hero: On Tour Decades

**Guitar Hero: On Tour Decades** on Vicarious Visionsin kehittämä ja Activisionin julkaisema ''Guitar Hero'' -pelisarjaan kuuluva musiikkivideo. Peli julkaistiin Nintendo DS:lle. *Decades* on jatko-osa pelille *[[Guitar Hero: On Tour]]*. Peli koostuu 28 kappaleesta, jotka ovat neljältä eri vuosikymmeneltä 1970-luvulta 2000-luvulle. 

## Kappaleet
}|-
! style="background:#ddddee;" width=100 | Vuosi
! style="background:#ddddee;" width=225 | Kappaleen Nimi
! style="background:#ddddee;" width=225 | Artisti
! style="background:#ddddee;" width=200 | Amerikan Versio
! style="background:#ddddee;" width=200 | Euroopan Versio
! style="background:#ddddee;" width=200 | UK-Versio
|-
| 1970 || ”All Right Now” || Free || colspan=3|1970 
|- 
| 1980 || ”Any Way You Want It” || Journey || 1980 || 2003 || 1980
|-
| 1993 || ”Are You Gonna Go My Way” || Lenny Kravitz || colspan=3|1990 
|-
| 1994 || ”Buddy Holly” || Weezer || colspan=3|1990  
|-
| 2003 || ”Can’t Stop” || Red Hot Chili Peppers || colspan=3|2000 
|-
| 2007 || ”Crushcrushcrush” || Paramore || rowspan=2|2001 || rowspan=2|2003 || 2001
|-
| 2005 || ”Dirty Little Secret” || The All-American Rejects || 2003
|-
| 2006 || ”Diventerai Una Star” || Finley || 2003 || 2001 || 2003
|-
| 1999 || ”Down” || Stone Temple Pilots || colspan=3|1990 
|-
| 2007 || ”Estrella Polar” || Pereza || rowspan=3|2003 || 2001 || 2003
|-
| 2004 || ”Everything Is Everything” || Phoenix || 2000 || 2002
|-
| 1982 || ”Eye of the Tiger” || Survivor || colspan=2|1980  
|-
| 1972 || ”Free Ride” || Edgar Winter Group || colspan=3|1970  
|-
| 2003 || ”I Believe in a Thing Called Love” || The Darkness || 2000 || 2002 || 2000
|-
| 1984 || ”I Can’t Drive 55” || Sammy Hagar || 1980 || colspan=2|2003  
|-
| 1987 || ”La Bamba” || Los Lobos || colspan=3|1980 
|-
| 2001 || ”The Middle” || Jimmy Eat World || colspan=3|2000  
|-
| 1992 || ”No Rain” || Blind Melon || colspan=3|1990  
|-
| 2000 || ”One Step Closer” || Linkin Park || colspan=3|2000  
|-
| 1987 || ”The One I Love” || R.E.M. || colspan=3|1980  
|-
| 1979 || ”One Way or Another” || Blondie || colspan=3|1970 
|-
| rowspan=2|2007 || ”The Pretender” || Foo Fighters || colspan=3|2001 
|-
|  ”Ready, Set, Go!” || Tokio Hotel || 2003 || 2001 || 2001
|-
| 2005 || ”Remedy” || Seether || 2000 || colspan=2|2003  
|-
| 1976 || ”Rock and Roll Band” || Boston || 1970 || 2003 || 1970
|-
| 1987 || ”Satch Boogie” || Joe Satriani || 2002 || 1980 || 2002
|-
| 2001 || ”Smooth Criminal” || Alien Ant Farm || colspan=2|2002 || 2000
|-
| 1995 || ”Some Might Say” || Oasis || 2003 || 1999 || 1990
|-
| 1974 || ”Sweet Home Alabama” (Live) || Lynyrd Skynyrd || colspan=3|1970  
|-
| rowspan=2|2007 || ”Tarantula” || The Smashing Pumpkins || 2001 || 2002 || 2001
|-
| ”The Take Over, the Breaks Over” || Fall Out Boy || colspan=3|2001 
|-
| rowspan=2|1997 || ”Volcano Girls” || Veruca Salt || 1990 || colspan=2|2003  
|-
|  ”We Are the Champions” || Queen || 2002 || 1970 || 2002
|-
| 2003 || ”You Can’t Stop Me” || Guano Apes || 2003 || 2000 || 2003
|-
| 1986 || ”You Give Love a Bad Name” || Bon Jovi || colspan=3|1980 
|}

## Lähteet
Rothenburg ob der Tauber

**Rothenburg ob der Tauber** on kaupunki Ansbachin piirikunnassa Baijerin osavaltiossa eteläisessä Saksassa. Vuoteen 1803 saakka se oli valtakunnankaupunki. Rothenburg ob der Tauberin keskiaikainen vanhakaupunki on hyvin säilynyt ja sen ansiosta kaupunki on maailmanlaajuisesti tunnettu matkailukohde.

Kaupungin pinta-ala on 41,75 neliökilometriä ja sen asukasluku oli vuoden 2020 lopussa 11&nbsp;273.

## Ystävyyskaupungit
Rothenburg ob der Tauberilla on kolme ystävyyskaupunkia:
* Athis-Mons, Ranska
* Suzdal, Venäjä
* Uchiko, Japani

## Lähteet

## Aiheesta muualla

*Kaupungin verkkosivut 
* Rothenburgin mestariryyppy, Helsingin Sanomat, 20.11.1938, nro 314, s. 34, Kansalliskirjaston digitaaliset aineistot
Luettelo vuoden 1980 miehittämättömistä avaruuslennoista

Tämä on **luettelo vuoden 1980 miehittämättömistä avaruuslennoista**. Vuonna 1980 tehtiin 144 avaruusaluksen laukaisuyritystä, joista valtaosa onnistui ja joista valtaosa oli miehittämättömiä aluksia.

## Onnistuneet laukaisut

## Epäonnistuneet laukaisut
* 18.3. Kosmos (1169) (Tselina-D #24) Vostok-2M Plesetskin kosmodromi
* 23.5. Firewheel, Firewheel Subsat 1, Firewheel Subsat 2, Firewheel Subsat 3, Firewheel Subsat 4, Amsat P3A (Oscar (9)), CAT 2, Ariane-1 Kourou 
* 14.07. DMSP-5D1 F5 sääsatelliitti, Thor-LV2F Star-37XE Star-37S-ISS Vandenberg 
* 8.12. NOSS 4-MSD, NOSS 4A, NOSS 4B, NOSS 4C ja LIPS 1, Atlas-E MSD Vandenberg

## Aiheesta muualla

*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*kosmodromianet4589.org/ Jonathan McDowellin avaruussivusto 
*kosmodromi.nasa.gov NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Zakaria Botros

**Zakaria Botros** (s. 24. lokakuuta 1934) on egyptiläinen koptikristitty, pappi ja evankelista. Hänen kristillinen tv-tuotantonsa on suunnattu arabeille ja muslimeille. Uskonnollisen toimintansa ohella hän on tullut tunnetuksi islamkriitikkona. Hän asuu nykyisin Yhdysvalloissa ja on vieraillut myös Suomessa puhumassa vuonna 2012.

## Elämä

Botros syntyi Egyptissä, Kafr el Dawarin kaupungissa lähellä Aleksandriaa vuonna 1934. Hänen perheensä oli kristitty ja hyvin uskonnollinen. Botros aloitti muslimien evankelioimisen 1960-luvulla. Muslimeihin kohdistunut käännytystyö teki Botrosista uskonnollisen vainon kohteen ja hän on kertonut joutuneensa toistuvasti pidätetyksi ja jopa kidutetuksi. Lisäksi hänen veljensä pahoinpideltiin ja murhattiin. Botros armahdettiin 1990-luvun alussa sillä ehdolla että hän lähtisi maanpakoon, jolloin hän siirtyi Australiaan, missä hän toimi koptilaisen seurakunnan johtajana yli kymmenen vuoden ajan. Botros joutui kuitenkin eroamaan riitauduttuaan Aleksandrian paavin kanssa omavaltaisen johtamistyylinsä vuoksi. Australiassa hän myös aloitti uskonnollisen ohjelmiston tuottamisen Internetiin ja televisioon. Botros muutti 2000-luvun alussa Kaliforniaan Yhdysvaltoihin, missä hän jatkoi julkista toimintaansa. Botrosin ohjelmaa esitettiin *[[Al-Hayat]]*-satelliittikanavalla, mutta hänen ohjelmansa lopetettiin vuonna 2010. Seuraavana vuonna hän perusti oman kanavansa *Alfadyn* (”Vapahtaja”), jonka lähetykset aloitettiin marraskuussa 2011. Botrosin mukaan nimenomaan muslimien tavoittamiseen pyrkivä kanava oli tarpeen, koska suurin osa kristillisestä ohjelmatuotannosta on suunnattu kristityille.

Botros vieraili Suomessa toukokuussa 2012 kristillisen lähetysjärjestön kutsumana. Hän esiintyi Suomessa kolmessa eri tilaisuudessa ja vieraili myös eduskunnassa sekä tapasi mm. sisäministeri Päivi Räsäsen.

## Kritiikki

Botros on ollut näkyvä ja kiistanalainen hahmo. Hän on suututtanut monia muslimeja islaminvastaisilla lausunnoillaan, jotka ovat huomattavasti koptien valtavirtaa radikaalimpia. Botros on esimerkiksi kuvaillut profeetta Muhammadia homoseksuaaliksi, pedofiiliksi ja nekrofiiliksi. Syksyllä 2012 Botros nousi julkisuuteen, kun kohua herättäneen *[[Innocence of Muslims]]* (”Muslimien viattomuus”) -elokuvan tekijöiden uutisoitiin saaneen häneltä innoitusta. Botrosin puolustajien mukaan amatöörimäinen ja heikkolaatuinen elokuva ei kuitenkaan antanut todenmukaista kuvaa Botrosin esittämän islamkritiikin luonteesta.

Terroristijärjestö al-Qaidan väitetään antaneen fatwan hänen tappamisestaan sekä luvanneen tekijälle 60 miljoonan dollarin palkkion.

## Lähteet

## Aiheesta muualla

* Alfady-kanavan internetsivut (قناة الفادى الفضائية | قناة مسيحية موجهة للعرب و المسلمين)
* 2008 Daniel of the Year – WORLD Magazinen artikkeli Zakaria Botroksesta
* Kristillisen IRR-TV:n haastattelu
* Vastauksia Zakaria Botroksen väitteisiin
Pirttijärven seisake

**Pirttijärven seisake** () oli rautatien seisake Kemijärven kunnassa rataosalla . Liikennepaikka sijaitsi ratakilometrillä 1031,25 Pirttivaaralla lähellä Pirttijärveä ja Pirttivaaranlampea, Misin ja Kuusivaaran asemien välisellä rataosuudella, noin 5,7&nbsp;kilometriä Kuusivaarasta Misin suuntaan. Liikennepaikalla pysähtyivät Rovaniemen ja Kemijärven välillä liikennöineet henkilöjunat.

Seisake avattiin liikenteelle 7. kesäkuuta 1935, ja se oli käytössä aina 31. toukokuuta 1992 saakka.

## Lähteet
Kaya (albumi)

**Kaya** on reggaeyhtye Bob Marley & The Wailersin albumi vuodelta 1978. Albumin tunnetuimpia kappaleita ovat *Is This Love*, *Sun Is Shining* ja *Misty Morning*. Albumi sijoittui viitossijalle UK Albums Chart -listalla.

## Kappaleet
### Puoli yksi
#"Easy Skanking" – 2:53
#"Kaya" – 3:15
#"Is This Love" – 3:52
#"Sun Is Shining" – 4:58
#"Satisfy My Soul" – 4:30

### Puoli kaksi
#"She's Gone" – 2:25
#"Misty Morning"  – 3:32
#"Crisis" – 3:54
#"Running Away" – 4:15
#"Time Will Tell" – 3:25

## Muusikot
*Bob Marley – laulu, rytmikitara, akustinen kitara, perkussiot
*Aston "Family Man" Barrett – basso, perkussiot
*Carlton Barrett – rummut, perkussiot
*Tyrone "Organ D" Downie – kosketinsoitin, perkussiot
*Alvin "Seeco" Patterson – perkussiot
*Junior Marvin – soolokitara
*Rita Marley – taustalaulu
*Marcia Griffiths – taustalaulu
*Judy Mowatt – taustalaulu
*Vincent Gordon – saksofoni
*Glen Da Costa – pasuuna